Túrakód: F-R\_6-sz / Táv.: 17 km / Frissítve: 2021-01-29

Túranév: Futó rövidtáv 6-szakasz

Leírás:

Teljesítménytúránk 3 résztávból áll.  
Teljesítése 2 ellenőrzőpont-igazolást igényel.

A rajt és a cél a túra két végpontjának közelében található, az első, illetve az utolsó terepi ellenőrzőpontoknál. Időmérés e két pont között történik! Az első, illetve az utolsó résztávok csupán a legközelebbi buszmegállótól/buszmegállóig navigálják a túrázót. *(Ha más közlekedési eszközzel jutsz ide, vagy haza, akkor bejárásuk nem kötelező.)*

Rajt: Horthy-fa / 010QR / N46 36.266 E20 26.154.

Cél: Árpád-halom / 011QR / N46 36.918 E20 33.960.

***1. résztáv:*** */Buszmegálló: Nagymágocs, Mágocs-ér - Horthy-Fa/*

A buszmegállótól a 4406-os úton, Nagymágocstól távolodóan északnyugati *(ÉNY)* irányba induljunk. Rajt-ellenőrzőpontunkat *(Horthy-Fa)* baloldalon fogjuk találni a tölgyet körülvevő kerítésen, a balunkon található második erdős rész felőlünk eső sarkán. *(010QR)*.

***2. résztáv:*** */Horthy-Fa - Árpád-halom/*

Most indulhatunk visszafelé DK-i irányba. A település szélénél ismét átkelünk a Mágocs-ér felett, jobbunkon szép faragott szoborcsoport mellett haladunk. *(PANNONIA SACRA – ÁLDOTT MAGYARORSZÁG)* Kissé odébb, balról a Károlyi-kastély kapuján tudunk belesni (akár be is menni) egészen az impozáns épületegyüttesig. A településen befelé haladva szenteljünk figyelmet a nyomvonalnak, nehogy túlszaladjunk a balrafordulás *(KÉK)* helyén. *(E szakaszon közkút is elérhető.)* Ha ez megvan, szinte irányváltás nélkül szeljük át a lakott részt, szélénél ismét talajútra váltva. A 4448-as utat elérve ismét a kék sáv lesz a fő iránymutatónk, hogy három töréspontot követően már Árpádhalma házainál haladjunk, szilárd burkolaton. A belterületen itt is teszünk egy „U” kitérőt, hogy elhaladjunk a faragott turulszobor mellett és a Károlyi - Berchold Kastély előtt. *(A település központi részén közkutat is fellelhetünk.)* A 4448-as utat elérve jobbra *(DDK)* fordulva rövidesen elénk tárul az Árpád-halma kunhalom. Meg is hódítjuk, hogy a tetején, az oszlopon *(Életfa)* található csekkpontot is begyűjtsük *(011QR)*.

***3. résztáv:*** */Árpád-halom - Buszmegálló: Árpádhalom, Magtároló/*

A településre visszatérve a 4448-as úton, az idefelé vezető úton bejárt kereszteződésben forduljunk balra *(DDNY)*. Kissé beljebb *(180 m)* jobbunkon érjük el az Árpádhalom, Magtároló elnevezésű buszmegállót.

*(A menetrendről célszerű előre tájékozódnunk!)*.

Feldolgozták: Füsti-Molnár Viktória, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*